Komission asetus (EY) N:o 1308/2003, annettu 23 päivänä heinäkuuta 2003, asetuksessa (EY) N:o 1429/2002 säädettyjä naudanlihan tariffikiintiöitä koskevien, heinäkuussa 2003 esitettyjen tuontitodistushakemusten hyväksyttävyydestä Viron, Latvian ja Liettuan osalta



Virallinen lehti nro L 185 , 24/07/2003 s. 0017 - 0017



Komission asetus (EY) N:o 1308/2003, annettu 23 päivänä heinäkuuta 2003, asetuksessa (EY) N:o 1429/2002 säädettyjä naudanlihan tariffikiintiöitä koskevien, heinäkuussa 2003 esitettyjen tuontitodistushakemusten hyväksyttävyydestä Viron, Latvian ja Liettuan osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon neuvoston asetuksissa (EY) N:o 1151/2002, (EY) N:o 1362/2002 ja (EY) N:o 1361/2002 Viron, Latvian ja Liettuan osalta säädettyjen naudanlihan tariffikiintiöiden soveltamista koskevista yksityiskohtaisista säännöistä 2 päivänä elokuuta 2002 annetun komission asetuksen (EY) N:o 1429/2002(1), sellaisena kuin se on muutettuna asetuksella (EY) N:o 1633/2002(2), ja erityisesti sen 2 artiklan 2 kohdan ja 4 artiklan 3 kohdan, sekä katsoo seuraavaa: (1) Asetuksen (EY) N:o 1429/2002 1 ja 2 artiklassa vahvistetaan Virosta, Latviasta ja Liettuasta peräisin olevien tiettyjen naudanliha-alan tuotteiden painona ilmaistu vastaava lihamäärä, joka voidaan tuoda erityisedellytyksin 1 päivästä heinäkuuta 31 päivään joulukuuta 2003. Liettuasta peräisin olevien tiettyjen naudanliha-alan tuotteiden määriä, joille tuontitodistuksia on haettu, on kuitenkin vähennettävä suhteellisesti mainitun asetuksen 4 artiklan 3 kohdan mukaisesti Virosta ja Latviasta peräisin olevia naudanliha-alan tuotteita koskevia tuontitodistushakemuksia ei ole jätetty. (2) Asetuksen (EY) N:o 1429/2002 2 artiklassa 2 kohdassa säädetään, että jos kyseisen tuontivuoden aikana 2 artiklan 1 kohdassa mainittua ensimmäistä ajanjaksoa koskevissa tuontitodistushakemuksissa haetut määrät ovat pienemmät kuin käytettävissä olevat määrät, jäljelle jäävät määrät lisätään seuraavalla ajanjaksolla käytettävissä oleviin määriin. Ottaen huomioon ensimmäisen kauden jäljellä olevat määrät olisi täsmennettävä 1 päivästä tammikuuta 30 päivään kesäkuuta 2004 ulottuvalla toisella kaudella myönnettävissä olevat määrät kyseisten kolmen maan osalta, ON ANTANUT TÄMÄN ASETUKSEN: 1 artikla 1. Kaikki asetuksessa (EY) N:o 1429/2002 tarkoitettujen kiintiöiden mukaisesti 1 päivän heinäkuuta ja 31 päivän joulukuuta 2003 väliselle ajanjaksolle esitetyt tuontitodistushakemukset hyväksytään 62,9650 prosenttiin asti haetusta määrästä Liettuan osalta. 2. Asetuksen (EY) N:o 1429/2002 2 artiklassa tarkoitetulle jaksolle 1 päivästä tammikuuta 30 päivään kesäkuuta 2004 käytettävissä olevat määrät ovat seuraavat: a) 1450 tonnia CN-koodeihin 0201 , 0202 ja 1602 50 10 kuuluvia Virosta peräisin olevia naudanliha-alan tuotteita; b) 130 tonnia CN-koodeihin 0206 10 95 ja 0206 29 91 kuuluvia Virosta peräisin olevia naudanliha-alan tuotteita; c) CN-koodeihin 0201 , 0202 , 0206 10 95 , 0206 29 91 , 0210 20 , 0210 99 51 , 0210 99 90 ja 1602 50 kuuluvat naudanliha-alan tuotteet: - 750 tonnia Latviasta peräisin olevia, - 1100 tonnia Liettuasta peräisin olevia. 2 artikla Tämä asetus tulee voimaan 24 päivänä heinäkuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 2003. Komission puolesta J. M. Silva Rodríguez Maatalouden pääjohtaja (1) EYVL L 206, 3.8.2002, s. 9. (2) EYVL L 247, 14.9.2002, s. 4.